text: মেঘালয়ের নির্বাচনে কেনেডি, নেহেরু, ইয়ান বথাম কেন প্রার্থী? - BBC News বাংলা
  ছবির উৎস, Keystone/Getty Images
  সিনিয়র এই রাজনীতিবিদ সত্যিই ফ্র্যাঙ্কেনস্টাইন কী না, জানা নেই, তবে তিনি একসময়ে কংগ্রেস দলের হয়ে ভোটে জিতেছিলেন, আর এবারে সেখান থেকে টিকিট না পেয়ে দাঁড়িয়েছেন ন্যাশনাল পিপলস পার্টির হয়ে - মান্দিপাথার কেন্দ্র থেকে।
  মেঘালয়ের রয়েছে সমৃদ্ধ সাংস্কৃতিক ঐতিহ্য
  ন্যাশনাল পিপলস পার্টির নেতা ববিথ সাংমা বিবিসি বাংলাকে বলছিলেন, "এঁদের নামগুলো একটু অদ্ভূত ঠিকই, কিন্তু আমরা দলীয় টিকিট দেওয়ার সময়ে এটাই খেয়াল রেখেছি যে প্রার্থীরা কতটা সাধারণ মানুষের কাছে পৌঁছতে সক্ষম। এঁদের মধ্যে একজন তো আগে ভোটে জিতে ছিলেন, তিনি খুবই জনপ্রিয় নেতা আর অন্যজন তরুণ হলেও জনপ্রিয় হয়ে উঠেছে। তাই ওদের নামগুলো অদ্ভূত হলেও তাতে রাজনৈতিক প্রচারে আলাদা করে প্রভাব পড়ছে না।"
  শিলংয়ের স্থানীয় টেলিভিশন চ্যানেলের সাংবাদিক জো থাঙ্কিয়্যু বলছিলেন, "এরকম অনেক মজার মজার নাম রয়েছে খাসি উপজাতীয়দের মধ্যে। আমারই দুজন সহকর্মী রয়েছেন, একজনের নাম 'সেকশন' যে অফিসে এলেই আমরা বলি 'সেকশন ১৪৪'এল। আরেকজনের নাম সিঙ্গল স্টার। সে কোথাও গিয়ে যখন নিজের পরিচয় দেয় 'হাই আই অ্যাম সিঙ্গল' বলে, বিশেষত তিনি যদি নারী হন, তাহলে ওকে জবাবে শুনতে হয়েছে, 'শোনো বাপু, তুমি সিঙ্গল না ম্যারেড সেটা জেনে আমি কী করব!"
  তবে এবারের নির্বাচনের প্রার্থী তালিকার এইসব হিল্যারিয়াস, অর্থাৎ মজার নাম দেখে যদি এখনও আপনার হাসি না পেয়ে থাকে, তাহলে আসুন আপনার সঙ্গে পরিচয় করিয়ে দিই 'হিল্যারিয়াস পোচেন'এর সঙ্গে। তিনি নংখ্রেম কেন্দ্র থেকে ভোটে লড়তে নেমেছেন।
  ছবির উৎস, BIJU BORO/AFP/Getty Images
  মেঘালয়ে ২০১৪ সালের নির্বাচনের সময় একটি ভোট কেন্দ্র
  তবে শুধু মেঘালয়ে নয়, ভারতের অন্যান্য অনেক রাজ্যেই ছেলে মেয়েদের এমন সব নাম রাখা হয় - যা নিয়ে তাদের বড় হয়ে হাসির পাত্র হয়ে উঠতে হয়।